ആശുപത്രിയിലേക്ക് പോകുന്നതിന് തൊട്ടുമുന്പും വിളിച്ചു,പക്ഷേ...വേദനയോടെ ഫാസില് സഹപ്രവര്ത്തകന് എന്നതിനപ്പുറം തന്റെ സഹപാഠിയെ നഷ്ടപ്പെട്ട സങ്കടത്തിലാണ് സംവിധായകന് ഫാസില്. 53 വര്ഷത്തെ ചങ്ങാത്തമായിരുന്നു ഇരുവരും തമ്മില്. ആശുപത്രിയിലേക്ക് പോകുന്നതിന് മണിക്കൂറുകള്ക്ക് മുന്പ് അദ്ദേഹം വിളിച്ചതും ഫാസിലിനെ ആയിരുന്നു. ഫാസിലിന്റെ വാക്കുകള് രാവിലെ ഒരു എട്ടുമണിയോടെ ആയിരുന്നു ഫോണ് വന്നത്. എന്താ വേണുവേ എന്ന് ചോദിച്ചപ്പോള്. ഒന്നുമില്ല കുറേ ആയില്ലേ സംസാരിച്ചിട്ട് അതുെകാണ്ട് വിളിച്ചതാണ് എന്നായിരുന്നു മറുപടി. ആശുപത്രിയിലേക്ക് പോകുന്നതിന്െതാട്ടുമുന്പായിരുന്നു ഈ വിളി. ആശുപത്രിയില് എത്തിക്കഴിഞ്ഞ ശേഷം അദ്ദേഹം ഗുരുതരാവസ്ഥയിലാണെന്ന് അറിഞ്ഞു. ഇന്നലെ രാത്രി അതേ നമ്ബറില് നിന്നും വീണ്ടും ഫോണ് വന്നു. അദ്ദേഹത്തിന്റെ മകന് ഉണ്ണിയായിരുന്നു. അത് അപ്പോഴാണ് അദ്ദേഹത്തിന്റെ അതീവഗുരുതരാവസ്ഥയെ പറ്റി അറിയുന്നത്. വ്യക്തിപരമായ വലിയ നഷ്ടമാണ് വേണുവിന്റെ വേര്പാട്. സിനിമയിലാണെങ്കില് ഒരു നാഷണല് അവാര്ഡ് ലഭിച്ചില്ല എന്നതൊഴിച്ചാല് ബാക്കിയെല്ലാം നേടി വേണു. സോമന്, സുകുമാരന്, രതീഷ് ആ തലമുറയില് തിളങ്ങി. മമ്മൂട്ടി, മോഹന്ലാല് അവിടെയും വേണു നിറഞ്ഞു. ഇപ്പോഴത്തെ പൃഥ്വി, കുഞ്ചാക്കോ ബോബന്, ഫഹദ് അവര്ക്കൊപ്പവും ഈ തലമുറയിലും വേണു നിറഞ്ഞുനിന്നു. ഫാസില് പറയുന്നു.